Τενέα

Η Τενέα ήταν αρχαία πόλη των Κορινθίων χτισμένη στην περιοχή που σήμερα βρίσκεται το χωριό Χιλιομόδι. Σύμφωνα με το μύθο οι πρώτοι κάτοικοι της Τενέας ήταν Τρώες αιχμάλωτοι στους οποίους ο Αγαμέμνονας επέτρεψε να χτίσουν μια νέα πόλη. Σύμφωνα με τον Βιργίλιο η Τενέα και η Ρώμη ήταν οι δύο πόλεις που ιδρύθηκαν από Τρώες φυγάδες μετά τον Τρωικό πόλεμο. Ο Παυσανίας αναφέρει πως στην Τενέα υπήρχε ιερό της ΕιλειθυίαςΕλλάδος περιήγησις/Κορινθιακά Εὐφράτην ὄντα ἐς ἕλος ἀφανίζεσθαι καὶ αὖθις ἀνιόντα ὑπὲρ Αἰθιοπίας Νεῖλον γίνεσθαι. Ἀσωποῦ μὲν πέρι τοιαῦτα ἤκουσα, ἐκ δὲ τοῦ Ἀκροκορίνθου  τραπεῖσι τὴν ὀρεινὴν πύλη τέ ἐστιν ἡ Τενεατικὴ καὶ Εἰληθυίας ἱερόν: ἑξήκοντα δὲ ἀπέχει μάλιστα στάδια ἡ καλουμένη Τενέα ενώ ο Στράβων αναφέρει πως στην Τενέα υπήρχε επίσης ιερό αφιερωμένο στον ΑπόλλωναΣτράβων/Γεωγραφικά, Βιβλίο 8 καὶ ἡ Τενέα δ´ ἐστὶ κώμη τῆς Κορινθίας, ἐν ᾗ τοῦ Τενεάτου Ἀπόλλωνος ἱερόν· λέγεται δὲ καὶ Ἀρχίᾳ τῷ στείλαντι τὴν εἰς Συρακούσας ἀποικίαν τοὺς πλείστους τῶν ἐποίκων ἐντεῦθεν συνεπακολουθῆσαι, καὶ μετὰ ταῦτα εὐθηνεῖν μάλιστα τῶν ἄλλων τὴν κατοικίαν ταύτην, τὰ δ´ ὕστατα καὶ καθ´ αὑτοὺς πολιτεύεσθαι, προσθέσθαι τε τοῖς Ῥωμαίοις ἀποστάντας Κορινθίων καὶ κατασκαφείσης τῆς πόλεως συμμεῖναι.. Στην Τενέα έχει βρεθεί το περίφημο άγαλμα Κούρου του 6ου αιώνα π.Χ., γνωστό ως κούρος της Τενέας που φυλάσσεται στο μουσείο του Μονάχου. 

 Αρχαιολογικές έρευνες 
Η πρώτη συστηματική αρχαιολογική έρευνα με στόχο τον εντοπισμό, την αποκάλυψη και την ανάδειξη της αρχαίας, ξεκίνησε το 2013, υπό τη διεύθυνση της Δρ. Έλενας Κόρκα και είναι γνωστή με το όνομα Tenea Project. Πρόκειται για εγκεκριμένο ερευνητικό πρόγραμμα με φορέα υλοποίησης τη Διεύθυνση Προϊστορικών και Κλασικών Αρχαιοτήτων του Υπουργείου Πολιτισμού και Αθλητισμού. Αφορμή για την έναρξη του προγράμματος αποτελεί η αποκάλυψη μιας ολόλιθης σαρκοφάγου αρχαϊκών χρόνων, η οποία εντοπίστηκε το 1984 στη θέση Καμαρέτα ΦανερωμένηΚόρκα, Ε. & Αγγελαράκης, Α. (2018) Νέα Στοιχεία Περί Της Πώρινης Γραπτής Σαρκοφάγου Φανερωμένης Χιλιομοδίου.«Το Αρχαιολογικό Έργο Στην Πελοπόννησο» (ΑΕΠΕΛ1). Η καλυπτήρια πλάκα της σαρκοφάγου, έφερε στην εσωτερική πλευρά της γραπτή σύνθεση αποτελούμενη από δύο αντωπούς λέοντες και ανθέμιο στο κέντρο, η οποία σήμερα εκτίθεται στο αρχαιολογικό μουσείο Κορίνθου. 

Από το 2013, έως σήμερα, το ερευνητικό πρόγραμμα έχει φέρει στο φως μεταξύ άλλων συστάδα αρχαϊκών τάφων, ρωμαϊκά ταφικά μνημεία, οργανωμένα νεκροταφεία ελληνιστικών και ρωμαϊκών χρόνωνΚόρκα, Ε. & Ευαγγέλογλου, Π. (2020) Αρχαία Τενέα. Συστηματική αρχαιολογική έρευνα στο Χιλιομόδι Κορινθίας, 2013-2017. «Το Αρχαιολογικό Έργο Στην Πελοπόννησο» (ΑΕΠΕΛ2), ιδιωτικά και δημόσια κτήρια όπως λουτρό, χώροι εργαστηριακής και εμπορικής δραστηριότητας, πηγάδια και δεξαμενές.

Παραπομπές

Κατηγορία:Πόλεις της αρχαίας Κορινθίας